Dec 20,2017
ఎన్‌ఎండీసీ గనులపై సీఎండీ సమీక్ష
నవతెలంగాణ - బిజినెస్‌ బ్యూరో: దేశంలోనే అతిపెద్ద ఇనుప ఖనిజం ఉత్పత్తిదారు ఎన్‌ఎండీసీ నిర్వహణ, గనులపై ఆ కంపెనీ సీఎండీ భాయిజేంద్ర కుమార్‌ సమీక్ష చేశారు. మంగళవారం హైదరాబాద్‌లోని ఆ కంపెనీ కార్పొరేట్‌ ఆఫీసులో జరిగిన ఈ సమావేశానికి సంస్థ డైరెక్టర్లు, ప్రాజెక్టుల హెడ్స్‌, డిపార్టుమెంట్‌ హెడ్స్‌ పాల్గొన్నారని ఎన్‌ఎండీసీ ఒక ప్రకటనలో తెలిపింది. ప్రస్తుతం చేపడుతున్న ప్రాజెక్టులు గడువు సమయంలో పూర్తి చేసేలా అధికారులు కృషి చేయాలని భాయిజేంద్ర సూచించారు. భవిష్యత్తు విస్తరణ ప్రణాళికలను ఇందులో చర్చించారు. ఈ మీటింగ్‌లో కంపెనీ డైరెక్టర్లు ఎన్‌కె నందా, టిఆర్‌కె రావు, పికె సత్‌పతి, డిఎస్‌ అహ్లువాలియా, సందీప్‌ తులా ఇతర ఉన్నతాధికారులు పాల్గొన్నారు.
మీ స్నేహితులకు రికమెండ్ చెయ్యండి